[Foto's] Betogers maak amok by Pta-hospitaal | Maroela Media
[Foto's] Betogers maak amok by Pta-hospitaal
Betogers by die hospitaal. Foto: Verskaf
Die polisie is op die toneel by 'n Pretoriase hospitaal waar 'n groep betogers Woensdagmiddag gewelddadig geraak het.
Kapt. Kay Makhubela, woordvoerder van die polisie in Gauteng, het gesê 'n groep betogers, wat vermoedelik voormalige werknemers van 'n veiligheidsmaatskappy is, het by die Steve Biko-hospitaal opgedaag en die ingange na die hospitaal met buitebande wat aan die brand gesteek is, klippe en ander voorwerpe versper.
Dit was nie onmiddellik duidelik waaroor die mense betoog nie.
Volgens Makhubela is daar 'n groot polisieteenwoordigheid op die toneel om die situasie te monitor.
"Van die betogers het reeds begin om uiteen te gaan. Geen beserings is tot dusver aangemeld nie en niemand is tot dusver in hegtenis geneem nie," het hy gesê.
betogings Pretoria Steve Biko-hospitaal
Regering begroot R4 miljard vir nagraadse studie
Vyf ontsnap in Noordwes
Hierdie anargie eskaleer teen n tempo wat letterlik skrik vir niks! Ek vrees vir die dag wat die polisie vir wat dit werd is nie meer orals kan by bly nie, want dan is die ord gaar!
En mense in n noodsituasie kry nie hulp nie. Hulle is onsteld en ander mense wat niks met die situasie te doen het moet ly.
Wat kan mens se van sulke barbaarse optredes en dit by 'n hospitaal waar siek mense behandwl en op ge-opereer moet word en wat moet rus. Het hul nie 'n einde nie en moet alles net brand en vernietig word.